Brook

Brook on elävä tuonituonimarjan syönyt luuranko, sekä Olkihattupiraattien yhdeksäs jäsen. Brook on täysin sekaisin, sillä hän tekee hetken mielenjohteesta asioita, joita moni muu katuisi jälkeenpäin. Vaikka Brookin menneisyys on synkkä ja luinen, on hän erittäin tyhmä ja kepeämielinen.
== Rumbar-piraattien muisto ==
Ollessaan vielä elossa, Brook oli osana Rumbar-piraattien miehistöä, jotka olivat heikoimpia merirosvoja miesmuistiin, mutta erinomaisia musiikin soittajia. Olikin vain ajan kysymys milloin he kuolisivat, ja viimeisenä tekonaan eloon jääneet soittivat ja nauhoittivat äänidiaaliin "Binksin kelpoviini" kappaleen kokonaisuudessaan. Brook palasi kuolleista pirunmarjavoimansa ansiosta, ja jäikin hänen tehtäväkseen varjella tovereiden muistoa.
Valitettavasti Brook oli jämähtänyt alukseen, jota ei voinut ohjata, ja joutui viettämään tovereittensa ruumiiden keskellä yhteensä 50 vuotta. Luonnollisesti hän ei selvinnyt täysjärkisenä, vaan teki tylsyyteensä aivan kaikkea. Hänestä tuli lapsellinen sekopää, joka alkoi tehdä hetken mielijohteesta mitä vain. Esimerkiksi kerran hän halusi vaihteeksi syödä jotain erityisen rouskuvaa, ja paremman puutteessa poimi tovereittensa luita arkuista ja pureksi niitä tyytyväisenä.
Myöskään mittaamattoman arvokas muistoesine, äänidiaali, ei säästynyt Brookin päähänpistoilta. Hän päätti sen kummempia ajattelematta nauhoittaa omaa piereskelyään tovereittensa laulun päälle. Vaikka Brook myöhemmin katui tekoaan, on hän säännöllisin väliajoin jatkanut entisten tovereittensa ainoan muiston häpäisyä.
Brookille muodostui pakonomainen tarve riskeerata kaikki hänen rakkaat muistonsa menneisyydestä. Äänidiaalin lisäksi Brookilla oli kaksi muuta asiaa, joita hän ei missään nimessä halua menettää: valas nimeltä Laboon ja hänen oma afronsa. Näistä Brook saikin eräänä päivänä maailman parhaimman ajatuksen ikinä. Hän aikoi asettaa vaaraan sekä afronsa, äänidiaalin että Laboonin yhdellä kerralla!
Brook sitoi käteensä alasimen, joka roikkuu uhkaavasti äänidiaalin yllä. Mikäli hän siirtää huolimattomasti kättään leikatakseen hiuksensa, saattaa alasin murskata äänidiaalin. Jos taas äänidiaalin alla oleva jousimekanismi painautuu liian alas, laukeaa siihen kytketty ase. Ase on tähdätty suoraan Laboonin kitaan, joten laukauksen myötä Laboon kuolisi erittäin kivuliaasti. Hän ei lopulta toteuttanut uhkaustaan, mutta jo Laboonin ilme oli vaivan arvoista.
== Luukas sekoilun kirjo ==
Brookin sekoilut eivät suinkaan rajaudu tovereitten muistojen häpäisyyn, vaan hän keksii kaikenlaista outoa tekemistä jo harrastusmielessä. Brook on esimerkiksi tunkenut päähänsä diaalin lisäksi pienen jukeboxin, josta hän on todella ylpeä. 
Brookin tiedetään olevan myös homoluurankosuhteessa Ronald McDonaldin kanssa.
Kerran Brook keksi esittää soittavansa syntetisaattoria niin, että edestäpäin katsoen soitin leijuu ihmeellisesti ilmassa. Pian kuitenkin paljastui, että Brook oli onnistunut taittelemaan hoikat koipensa ristiin ja tukemaan syntetisaattorin polviensa päälle, luoden illuusion leijuvasta soittimesta. Tämän randomin tempun lisäksi oli Brook vielä käyttänyt playbackia apunaan, sillä musiikki oli jatkunut vaikka Zoro, Luffy ja Sanji olivat jo nypänneet soittimen virtajohdon seinästä. Tajuttuaan tilanteen, jäi Brook vain hikoilemaan nolostuksesta.
Category:Piraatit
Category:Olkihattupiraatit
Category:Pirunmarjakäyttäjät
Category:Paramythia